อ่าน เข้ามหาวิทยาลัย ใช้เทคโนโลยี ฟัง
การอ่านเป็นรากฐานของการได้มาซึ่งความรู้ทั่วไปไม่ว่าจะประเภทใดก็แล้วแต่ ไม่มีกำหนดตายตัวว่าต้องอ่านหนังสือเล่มไหนหรืออ่านเรื่องอะไร เพราะการได้มาซึ่งความรู้รอบตัวต้องอาศัยความรู้กว้างขวางในหลายๆ ประเด็น คุณสมบัติที่สำคัญที่สุดของการอ่านคือทำให้การอ่านกลายเป็นส่วนหนึ่งของกิจวัตรประจำวันของคุณ   สมัครสมาชิกห้องสมุดประชาชน การเป็นสมาชิกห้องสมุดมักจะไม่มีค่าใช้จ่ายหรือมีค่าใช้จ่ายน้อย ทำให้คุณสามารถเข้าถึงหนังสือได้หลายพันเล่มโดยที่มีกำหนดคืนให้คุณเอากลับไปอ่านที่บ้านได้นานพอ ไปที่ร้านหนังสือมือสอง แล้วคุณจะได้ซื้อหนังสือเกี่ยวกับเรื่องต่างๆ ในราคาถูกที่คุณอาจจะไม่ซื้อหากมันไม่ได้ถูกขนาดนี้ ซื้ออุปกรณ์อ่านหนังสืออิเล็กทรอนิกส์เพื่อดาวน์โหลดหนังสือและบทความในราคาสมเหตุสมผลจากเว็บไชต์ต่างๆ ในอินเทอร์เน็ต วิธีนี้จะทำให้คุณมีความสุขกับการอ่านแบบทันทีและได้ความรู้เพิ่มเติมด้วย หนังสือพิมพ์เป็นแหล่งข่าวท้องถิ่น ข่าวภูมิภาค ข่าวระดับชาติ และข่าวระหว่างประเทศที่ยอดเยี่ยม หนังสือพิมพ์บางสำนักก็ดีกว่าสำนักอื่นๆ แต่หนังสือพิมพ์จะมีข้อมูลที่ค่อนข้างทันสมัยเกี่ยวกับการเมือง กีฬา แฟชั่น อาหาร และความสนใจอื่นๆ อีกมากมาย   พยายามทำให้การอ่านหนังสือพิมพ์เป็นหนึ่งในกิจวัตรประจำวันยามเช้า หนังสือพิมพ์มาส่งให้คุณที่หน้าประตูตั้งแต่ตอนเช้ามืดก่อนคุณตื่น ทำให้คุณแทบจะหาข้อแก้ตัวที่จะไม่ใช้หนังสือพิมพ์เป็นแหล่งรวบรวมความรู้ที่มีคุณค่าได้เลย หนังสือพิมพ์ส่วนใหญ่จะมีให้รับข่าวผ่านช่องทางออนไลน์ในราคาถูก เพราะฉะนั้นถ้าคุณอยากรับข้อมูลข่าวสารในรูปแบบดิจิตัลมากกว่า คุณก็สามารถเลือกรับข่าวสารจากสำนักใดสำนักหนึ่งที่มีอยู่ได้เพียงปลายนิ้วคลิก ถ้าคุณทำงานบริษัท ที่บริษัทก็มักจะรับหนังสือพิมพ์อย่างไทยรัฐ เดลินิวส์ หรือเนชั่นอยู่แล้ว ฉกฉวยผลประโยชน์จากของฟรีที่บริษัทมอบให้และเพิ่มพูนความรู้ขณะอยู่ที่ทำงาน ไปที่ร้านหนังสือแล้วคุณจะพบกับแถวนิตยสารยาวเหยียดให้คุณได้อ่านอย่างละเอียด นิตยสารมีอยู่ทุกที่และครอบคลุมทุกเรื่อง แม้ว่าคุณอาจจะไม่อยากบอกรับเป็นสมาชิกนิตยสาร แต่ก็มีวิธีอื่นๆ มากมายที่คุณจะสามารถเข้าถึงนิตยสารต่างๆ ได้   หยิบนิตยสารสักเล่มที่ซูเปอร์มาร์เก็ตขณะที่ครอบครัวกำลังเลือกซื้ออาหาร ไม่มีใครถูกเชิญออกจากซูเปอร์มาร์เก็ตเพราะยืนอยู่หน้าแผงนิตยสารครึ่งชั่วโมงหรอก เวลาที่คุณไปหาหมอ หมอฟัน หรือนัดนำรถเข้าศูนย์ ให้ใช้ประโยชน์จากนิตยสารทั้งหมดที่มีอยู่ในห้องนั่งรอ ปกติแล้วมักจะมีนิตยสารเช่น Secret ชีวจิต และนิตยสารบันเทิงอื่นๆ ให้คุณอ่านขณะรอ โดยทั่วไปวารสารจะมีงานวิจัยทางวิชาการที่ยาวกว่าบทความในนิตยสารและใช้แหล่งอ้างอิงที่ครอบคลุมมากกว่า วารสารมีข้อมูลที่เฉพาะเจาะจงในสาขาวิชาใดวิชาหนึ่งโดยเฉพาะ เมื่อเทียบกับหนังสือ หนังสือพิมพ์ และนิตยสารแล้ว วารสารจะเข้าถึงยากกว่าและแพงกว่า แต่ก็ให้ข้อมูลที่มีรายละเอียดและผ่านการพิสูจน์มาแล้วมากกว่า  ถ้าคุณชอบธรรมชาติความเป็นวิชาการของวารสาร คุณอาจจะเข้าร่วมชมรมที่คุณสนใจ เช่น ประวัติศาสตร์ ชีววิทยา หรือสังคมวิทยา ชมรมเหล่านี้อาจจะมีงบสำหรับการจัดซื้อวารสารและแบ่งปันให้สมาชิกที่มีความสนใจในสาขาวิชาเดียวกันได้อ่าน ไปที่มหาวิทยาลัยซึ่งเป็นที่ที่คุณสามารถเข้าถึงวารสารต่างๆ มากมายหลายร้อยชื่อเรื่องที่ครอบคลุมแทบจะทุกสาขาวิชา ในประเทศไทยการเรียนมหาวิทยาลัยบังคับให้นักศึกษาต้องมีสังกัดคณะตั้งแต่ปีแรก เพราะฉะนั้นก่อนเข้าศึกษาต่อในระดับมหาวิทยาลัยคุณต้องค้นหาก่อนว่าคุณชอบอะไรหรือสนใจงานด้านไหนแล้วเลือกเรียนตามสาขาที่คุณสนใจ ส่วนใหญ่มหาวิทยาลัยจะเปิดโอกาสให้คุณได้ลงวิชาเลือกเสรี เพราะฉะนั้นคุณจึงสามารถลงวิชาเลือกเสรีเพื่อเพิ่มพูนความรู้ที่อยู่นอกเหนือไปจากสาขาวิชาเรียนของคุณได้   ถ้าคุณตัดสินใจเรียนต่อในระดับมหาวิทยาลัย พยายามเลือกเรียนวิชาต่างๆ ในคณะให้หลากหลายเพื่อขยายความรู้รอบตัวในสาขาวิชาต่างๆ ให้มากขึ้น การเข้าเรียนในวิชาต่างๆ ที่หลากหลายได้รับการพิสูจน์แล้วว่ามีผลต่อการสัมภาษณ์งาน การทำงานกับเพื่อนร่วมงาน และการทำประโยชน์ให้แก่ชุมชน มหาวิทยาลัยเปิดโอกาสให้คุณเข้าร่วมชมรมต่างๆ ตามความสนใจของคุณ การอยู่รอบคนที่มีพื้นเพ เชื้อชาติ และความสนใจต่างกันจะทำให้คุณได้ความรู้รอบตัวเพิ่มขึ้น  กิจกรรมนอกหลักสูตรช่วยเสริมสุขภาพใจและสุขภาพกายที่ดี ทำให้ร่างกายและจิตใจกะปรี้กะเปร่า ซึ่งสุดท้ายก็จะเพิ่มความสามารถในการรับความรู้ใหม่ๆ ให้แก่คุณ ค้นหาวิธีเพิ่มพูนความรู้อื่นๆ ด้วยการมองหาโปรเจ็กต์เพื่อสังคม การวางแผนจัดงาน หรือการเขียนจดหมายข่าว กิจกรรมเหล่านี้ทำให้คุณต้องติดตามข้อมูลข่าวสารที่เกี่ยวข้องอยู่เสมอ อาจารย์รู้ว่าใครเรียนเป็นอย่างไร หรืออย่างน้อยพวกเขาก็รู้ดีกว่าใคร จึงไม่ใช่เรื่องแปลกเลยที่จะมีนักศึกษาไปพบอาจารย์ที่ห้องพักในช่วงเวลาเข้าพบเพื่อปรึกษาเรื่องการเรียนการสอน งานที่ได้รับมอบหมาย หรือจะเป็นเรื่องอะไรก็ได้ คุณควรจะเป็นหนึ่งในนักศึกษาที่ไปพบอาจารย์ในช่วงเวลาเข้าพบ แล้วคุณจะได้เรียนรู้อะไรมากมายกว่าที่คุณคิดไว้  ดูที่ใบประมวลรายวิชา ใบนี้จะมีบอกว่าภาคการศึกษานี้ช่วงเวลาเข้าพบของอาจารย์คือช่วงเวลาใดบ้าง หรือคุณอาจจะเจอตารางของอาจารย์แปะไว้ตรงประตูห้องพักหรือที่ห้องผู้ดูแลภาควิชาก็ได้ ถ้าคุณไม่สามารถเข้าพบอาจารย์ในช่วงเวลาเข้าพบได้ ให้โทรศัพท์หรืออีเมลหาอาจารย์เพื่อนัดหมายนอกเวลา ตอนนี้โทรทัศน์เป็นหนึ่งในแหล่งความรู้รอบตัวที่ใช้กันแพร่หลายมากที่สุด แม้ว่าคนจะกังขากับเนื้อหาทางโทรทัศน์อยู่ไม่น้อย แต่โทรทัศน์ก็ยังเป็นแหล่งข้อมูลที่รุ่มรวยเนื่องจากมีรายการที่น่าสนใจและบันเทิงอยู่มากมาย  พยายามดูรายการโทรทัศน์ให้หลากหลายด้วยการดูข่าวเช่น Voice TV Thai PBS เกมโชว์ (ปริศนาฟ้าแลบ) และรายการเพื่อการศึกษาที่มีสารคดี (พื้นที่ชีวิต) ภาพยนตร์ที่สร้างมาจากเรื่องจริง และรายการสอนการทำสิ่งต่างๆ (Show Chef Television) เพื่อเพิ่มพูนความรู้รอบตัวของคุณ การดูโทรทัศน์ส่วนใหญ่มักเป็นกิจกรรมเชิงรับที่ไม่ต้องใช้ความคิดมากมายนัก เพราะฉะนั้นพยายามจำกัดชั่วโมงการนั่งหน้าจอโทรทัศน์ด้วย Search Engines อย่าง Google Yahoo และ Bing  ช่วยให้คุณหาคำตอบของคำถามใดๆ ก็แล้วแต่ได้ภายในเวลาไม่กี่วินาที ใช้เว็บไซต์เหล่านี้เป็นประจำเพื่อค้นหาข่าวปัจจุบัน แนวโน้มต่างๆ และประเด็นที่น่าสนใจ  Search Engine หลายเว็บไซต์เป็นที่ที่คุณสามารถหาข้อมูลทุกอย่างได้ในเว็บไซต์เดียว เพราะไม่เพียงแต่คุณจะสามารถค้นหาเหตุการณ์ปัจจุบันที่น่าสนใจพร้อมข้อมูลที่ทันสมัยได้เท่านั้น แต่คุณยังสามารถหาเรื่องบันเทิง แฟชั่น กีฬา และสิ่งที่กำลังเป็นที่นิยมในอินเทอร์เน็ตได้ในคราวเดียวด้วย สื่อข่าวหลายแห่งที่ลงข้อมูลที่อัปเดตแล้วเป็นประจำมักจะมีระบบการแจ้งเตือนพิเศษที่คุณสามารถเข้าไปกดติดตามข่าวสารได้ เมื่อไหร่ก็ตามที่มีข่าวในหัวข้อที่คุณสนใจ ก็จะมีการแจ้งเตือนไปยังอุปกรณ์อิเล็กทรอนิกส์ของคุณ เช่น โทรศัพท์มือถือ ทำให้คุณไม่พลาดข้อมูลข่าวสารปัจจุบัน เว็บไซต์แจ้งเตือนข่าวที่เป็นที่นิยมได้แก่ Google นอกจากนี้ก็ยังมีแอพฯ ที่ชื่อ Notify ที่คอยแจ้งเตือนข่าวจากหลายสำนักด้วย เลือกเกมหรือรายการที่ต้องเรียนรู้ข้อมูล กฎ หรือกลยุทธ์ใหม่ มีหลายเว็บไซต์ที่มีปริศนาอักษรไขว้ เกมทดสอบความรู้รอบตัวทั่วไป และเกมอื่นๆ ที่ทดสอบความรู้รอบตัวของคุณ มีหลายเว็บไซต์ที่มีคำถามเกี่ยวกับความรู้รอบตัว เหตุการณ์ปัจจุบัน และประวัติศาสตร์ ลองเล่นเกมพวกนี้ทุกวันเพื่อทดสอบความรู้รอบตัวของคุณ ทุกวันนี้ในยุคการหลั่งไหลของข้อมูลฟรี คุณสามารถเรียนคอร์สออนไลน์ของมหาวิทยาลัยแบบเต็มรูปแบบได้โดยไม่เสียค่าใช้จ่ายหรือเสียเพียงเล็กน้อย หลายๆ มหาวิทยาลัยอย่างจุฬาลงกรณ์มหาวิทยาลัย มหาวิทยาลัยนเรศวร และมหาวิทยาลัยสุโขทัยธรรมธิราชมีคอร์สออนไลน์คุณภาพเยี่ยมในแทบทุกสาขาวิชาตั้งแต่การเงิน กราฟิก และสารสนเทศในรูปแบบของ MOOC (บริการบทเรียนออนไลน์แบบเปิด)  ปัจจุบันมีคนกว่า 10 ล้านคนที่ลงเรียนคอร์สออนไลน์ในรูปแบบ MOOC เพราะฉะนั้นถ้าคุณมีพื้นฐานภาษาอังกฤษค่อนข้างดี การเรียนคอร์สออนไลน์ภาคภาษาอังกฤษจะช่วยให้คุณได้สื่อสารกับคนจากทั่วทุกมุมโลก การเรียนคอร์สในรูปแบบ MOOC จะทำให้คุณได้ข้อมูลที่ทันสมัยในหลากหลายวิชาเฉพาะทาง ทั้งยังเพิ่มโอกาสในการค้นพบความสนใจใหม่ๆ ด้วย การเรียนผ่าน MOOC จะเปิดโอกาสให้คุณได้ขวนขวายวิชาความรู้ไปพร้อมๆ กับผู้คนจากหลากหลายอาชีพและผู้เชี่ยวชาญจากทั่วประเทศ ยิ่งคุณได้พบปะผู้คนมากเท่าไหร่ คุณก็จะยิ่งมีโอกาสได้เข้าร่วมการสนทนาที่เติมเต็มสติปัญญาและได้ข้อมูลที่คุณจะได้นำมาเพิ่มพูนความรู้ของตัวเองมากยิ่งขึ้น และเราก็มักจะรักษาความรู้นี้ได้ดีกว่าเพราะเรามักจะชอบการสนทนาที่สบายๆ แต่ได้ข้อมูลเพิ่มในหัวข้อที่น่าสนใจอยู่แล้ว  สร้างมิตรภาพกับคนที่ฉลาด มีการศึกษาดี และมีประสบการณ์ มิตรภาพเหล่านี้จะสร้างบทสนทนาที่ถึงพริกถึงขิงในหัวข้อต่างๆ ที่จะทำให้คุณได้แนวคิด มุมมอง และความเข้าใจใหม่ๆ พยายามนัดไปดื่มกาแฟหรือชาสัปดาห์ละครั้งและคุยกันเรื่องที่คุณได้เรียนรู้มาใหม่หรือพูดคุยเกี่ยวกับเหตุการณ์ปัจจุบัน แม้ว่าหนังสือเสียงจะไม่ใช่สิ่งที่ทดแทนการอ่าน แต่ก็เป็นสิ่งที่ทำให้ผู้ฟังได้เข้าถึงความรู้ทั่วไปที่รุ่มรวยแต่ก็ยังทำอย่างอื่น เช่น เดินทางไปทำงานหรือออกกำลังกายไปด้วยได้ นอกจากนี้หนังสือเสียงยังช่วยเพิ่มคลังคำ วิธีการประมวลข้อมูลในแบบที่ต่างออกไป และความสามารถในการเข้าใจสิ่งต่างๆ ในระดับที่สูงขึ้น  หนังสือเสียงมักจะมีคำอธิบายของผู้เขียนที่ทำให้คุณได้ความเข้าใจเพิ่มเติมว่าแนวคิดต่างๆ มารวมกันเป็นหนังสือได้อย่างไรหรือมีเหตุผลอะไรที่อยู่เบื้องหลังฉากใดฉากหนึ่ง ข้อมูลเหล่านี้ไม่เพียงแต่จะขยายความรู้ทั่วไปของเนื้อหาในหนังสือเท่านั้น แต่ยังอธิบายกระบวนการเขียนและความคิดของผู้เขียนด้วย คุณสามารถซื้อ เช่า หรือยืมหนังสือเสียงได้จากสถานที่ต่างๆ ที่ให้บริการ แทนที่จะฟังเพลงบนรถทุกที่ไม่ว่าจะไปไหน พยายามเปลี่ยนมาฟังหนังสือเสียงดีๆ บ้างระหว่างเดินทางประจำวันหรือช่วงออกกำลังกาย การฟังผู้เชี่ยวชาญพูดในงานสัมมนาหรือการประชุมจะทำให้คุณได้เข้าถึงความรู้ทั่วไปในหัวข้อที่นำเสนอ ซึ่งสำคัญมากเพราะผู้นำเสนอที่เป็นผู้เชี่ยวชาญจะพูดเกี่ยวกับวิธี แนวทาง และประสบการณ์ที่พวกเขาเจอในระหว่างการวิเคราะห์ข้อมูลที่ต้องใช้เวลาดำเนินการหลายปีกว่าจะได้ผลลัพธ์   ถึงคุณจะเข้าร่วมงานสัมมนาหรือการประชุมเพื่อฟังผู้เชี่ยวชาญแต่ละท่านนำเสนอ คุณก็ควรจดโน้ตไว้ด้วย เพราะแม้การฟังจะช่วยให้คุณเข้าใจข้อมูล แต่การจดโน้ตจะทำให้คุณจำข้อมูลนั้นได้ ฟังจับใจความสำคัญของการนำเสนอ เพราะถึงแม้ว่ารายละเอียดทั้งหมดจะน่าตื่นตาตื่นใจแค่ไหน แต่สำหรับการเพิ่มพูนความรู้รอบตัวแล้ว การเข้าใจแนวคิดและความคิดกว้างๆ ในการนำเสนอนั้นสำคัญกว่า พยายามเปิดรับประสบการณ์และมิตรภาพจากผู้คนที่สนใจทำอะไรเหมือนๆ กัน การพูดคุยเรื่องหนังสือ เหตุการณ์ปัจจุบัน ประวัติศาสตร์ หรือการเมืองกับคนอื่นจะบังคับให้คุณต้องอาศัยความรู้รอบตัวในการสังเคราะห์ข้อมูลใหม่ๆ   คุณสามารถตั้งชมรมและกลุ่มองค์กรเหล่านี้ที่ไหนก็ได้ไม่ว่าจะเป็นทางออนไลน์หรือผ่านเพื่อนๆ และสมาชิกในครอบครัว การเข้าร่วมชมรมและองค์กรใหม่ๆ จะทำให้คุณได้พบปะและขยายเครือข่ายคนรู้จักของคุณ ซึ่งจะทำให้คุณได้โอกาสในการเรียนรู้จากกลุ่มคนที่ต่างจากคุณมากยิ่งขึ้น คนเรามักจะอ่านและเขียนเกี่ยวกับสิ่งที่เราสนใจ เช่น การเข้าร่วมกลุ่มหนังสือจะกระตุ้นให้คุณได้ทำในสิ่งที่ปกติแล้วคุณจะไม่ทำ เช่น อ่านหนังสือที่อยู่นอกเหนือความสนใจของคุณ
อ่านหนังสือ. รับหนังสือพิมพ์. อ่านนิตยสารเพลินๆ. นั่งลงแล้วอ่านวารสารอย่างละเอียด. ตัดสินใจเลือกคณะ. เข้าร่วมชมรม องค์กร และสโมสรต่างๆ. เข้าหาคณาจารย์. ดูโทรทัศน์. ใช้ Search Engines. ตั้งค่าการแจ้งเตือนข่าว. เล่นเกมหรือรายการออนไลน์ที่ท้าทายความรู้ของคุณ. ลงเรียนคอร์สออนไลน์. พูดคุยกับเพื่อนๆ เพื่อนร่วมงาน และผู้เชี่ยวชาญ. ซื้อหนังสือเสียง. เข้าร่วมงานสัมมนาหรือการประชุม. เข้าร่วมกลุ่มอ่านหนังสือหรือกลุ่มกิจกรรมสังคมต่างๆ.
https://www.wikihow.com/Increase-Your-General-Knowledge https://www.wikihow.com/Increase-Your-General-Knowledge https://www.wikihow.com/Increase-Your-General-Knowledge https://www.wikihow.com/Increase-Your-General-Knowledge
Reading Attending a University Using Technology Listening